Document ID: /roh_data/filtered/fineweb-2-filterrobots_roh.jsonl.gz/52185

La sora Maria Theresia Scherer (1825-1888), l'emprima sora generala da la congregaziun da las soras dad Ingenbohl, è stada ina da la grondas dunnas en l'istorgia sociala da la Svizra e schizunt da l'Europa das ses temp. En il Grischun ha ella operà sco directura da la scola da mattas en il chastè da Razén e sco tgirunza directura dal Ospital da la Cruscha a Cuira. Quest ospital era vegnì fundà da pader Teodosi Florentini da Müstair, in ver apostel social. Las soras han surprendì da tgirar sias numerusas ovras socialas – e la finala da pajar ils debits che questas ha chaschunà.